02016D0159 — SL — 30.06.2017 — 001.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B IZVEDBENI SKLEP KOMISIJE (EU) 2016/159 z dne 4. februarja 2016 o določitvi postopkov za predložitev vlog za nepovratna sredstva in zahtevkov za plačilo ter povezanih informacij glede nujnih ukrepov v zvezi s škodljivimi organizmi na rastlinah iz Uredbe (EU) št. 652/2014 Evropskega parlamenta in Sveta (notificirano pod dokumentarno številko C(2016) 524) (UL L 031 6.2.2016, str. 51)

spremenjena z:









▼B

IZVEDBENI SKLEP KOMISIJE (EU) 2016/159

z dne 4. februarja 2016

o določitvi postopkov za predložitev vlog za nepovratna sredstva in zahtevkov za plačilo ter povezanih informacij glede nujnih ukrepov v zvezi s škodljivimi organizmi na rastlinah iz Uredbe (EU) št. 652/2014 Evropskega parlamenta in Sveta

(notificirano pod dokumentarno številko C(2016) 524)







Člen 1

Predhodne informacije o ocenjenih stroških

▼M1

Za dodelitev finančnega prispevka Unije države članice v roku dveh mesecev po uradni potrditvi navzočnosti škodljivega organizma iz člena 17 Uredbe (EU) št. 652/2014 predložijo predhodne informacije v zvezi z izbruhom škodljivega organizma. Navedene predhodne informacije se predložijo v elektronskem dokumentu, pripravljenem v skladu s predlogo iz Priloge I k temu sklepu. Uradna obvestila Komisiji, kot so opisana v členih 1 in 2 Izvedbenega sklepa 2014/917/EU, se štejejo za takšne predhodne informacije.

Države članice najpozneje v šestih mesecih po uradni potrditvi navzočnosti škodljivega organizma Komisiji predložijo vlogo za nepovratna sredstva v skladu s členom 16(1) Uredbe (EU) št. 652/2014, pri čemer uporabijo elektronski dokument, pripravljen v skladu s predlogama 1 in 2 iz Priloge II k temu sklepu.

▼B

Vloga vsebuje naslednje informacije:

(a) ocenjene operativne stroške iz člena 18(1)(a) Uredbe (EU) št. 652/2014;

(b) ocenjene stroške naročil storitev tretjih oseb iz člena 18(1)(b) Uredbe (EU) št. 652/2014;

(c) ocenjene stroške nadomestila lastnikom in izvajalcem dejavnosti iz člena 18(1)(c) Uredbe (EU) št. 652/2014;

(d) kadar je to ustrezno, ocenjene druge stroške, ki so nujni za izkoreninjenje škodljivega organizma, iz člena 18(1)(e) Uredbe (EU) št. 652/2014, skupaj z ustrezno utemeljitvijo;

▼M1

(e) ocenjene stroške nadomestila lastnikom za vrednost uničenih rastlin, rastlinskih proizvodov ali drugih predmetov iz člena 18(1)(d) Uredbe (EU) št. 652/2014.

▼B

Države članice vsake tri mesece po predložitvi informacij iz drugega odstavka predložijo posodobljene informacije o stroških iz navedenega odstavka.

▼M1

Vloge za nepovratna sredstva za ocenjene stroške, ki so nujni za izkoreninjenje in/ali zadrževanje škodljivega organizma, v zvezi s katerim je bila poslana vloga že v prejšnjih koledarskih letih, vsebujejo posodobljeni različici iz Priloge II (1 in 2) k temu sklepu.

▼B

Člen 2

Zahtevki za plačilo

Države članice v šestih mesecih po izteku roka, določenega v letnem sklepu o financiranju, ali potrditvi izkoreninjenja in/ali zadržanja škodljivega organizma, kar nastopi prej, Komisiji predložijo:

▼M1

(a) zahtevek za plačilo nastalih upravičenih stroškov, pri čemer uporabijo elektronski dokument, pripravljen v skladu s predlogama 1 in 2 iz Priloge III k temu sklepu; posledično bi bilo treba, če je primerno, uporabiti zahtevek za plačilo iz Priloge III(1);

(b) končno tehnično poročilo v skladu s Prilogo IV k temu sklepu;

▼M1

(c) vloge za nepovratna sredstva za ocenjene stroške nadomestila lastnikom za vrednost uničenih rastlin, rastlinskih proizvodov ali drugih predmetov iz člena 18(1)(d) Uredbe (EU) št. 652/2014 vsebujejo Prilogo III(2) k temu sklepu.

▼B

Člen 3

Menjalni tečaj

Kadar so zneski ocenjenih stroškov ali nastalih odhodkov države članice v valuti, ki ni euro, zadevna država članica te zneske pretvori v eure, pri čemer uporabi zadnji menjalni tečaj, ki ga določi Evropska centralna banka pred prvim dnem v mesecu, v katerem država članica predloži vlogo za nepovratna sredstva.

▼M1

Člen 4

Ta sklep se uporablja v zvezi z izbruhi škodljivega organizma, o katerih je bila Komisija uradno obveščena od 1. januarja 2017.

▼B

Člen 5

Naslovniki

Ta sklep je naslovljen na države članice.

▼M1









PRILOGA I









PRILOGA II









PRILOGA III

▼M1









PRILOGA IV